Document ID: 32001D0781

Komisijas lēmums
(2001. gada 25. septembris),
ar ko apstiprina saņēmēju iestāžu rokasgrāmatu un to dokumentu glosāriju, kurus var izsniegt saskaņā ar Padomes Regulu (EK) Nr. 1348/2000 par tiesas un ārpustiesas civillietu un komerclietu dokumentu izsniegšanu dalībvalstīs
(izziņots ar dokumenta numuru C(2001) 2664)
(2001/781/EK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes Regulu (EK) Nr. 1348/2000 (2000. gada 29. maijs) par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs [1], un jo īpaši tās 17. panta a) un b) apakšpunktu,
tā kā:
(1) Lai īstenotu Regulu (EK) Nr. 1348/2000, ir nepieciešams sastādīt un izdot rokasgrāmatu, kas satur informāciju par saņēmējām iestādēm, kas noteiktas minētās regulas 2. pantā.
(2) Regulas (EK) Nr. 1348/2000 17. panta b) punktā ir arī paredzēta saskaņā ar šo regulu izsniedzamo dokumentu glosārija sastādīšana Eiropas Savienības oficiālajās valodās.
(3) Balstoties uz dalībvalstu sniegto informāciju, Komisija ir attiecīgi sastādījusi Regulas (EK) Nr. 1348/2000 17. pantā minēto rokasgrāmatu un glosāriju, kas pievienoti šā lēmuma pielikumā.
(4) Regulā (EK) Nr. 1348/2000 ir paredzēts publicēt šo rokasgrāmatu Eiropas Kopienu Oficiālajā Vēstnesī. Arī glosāriju būtu jāpublicē Eiropas Kopienu Oficiālajā Vēstnesī.
(5) Lai sasniegtu šīs regulas mērķus, ir būtiski, lai sūtītājām iestādēm būtu pieejama rokasgrāmata, kas tiek pēc iespējas regulāri atjaunināta. Attiecīgi un neierobežojot ikgadējo atjaunināšanu, kas paredzēta šīs regulas 17. panta a) apakšpunktā, Komisija dara pieejamu savā tīmekļa vietnē šīs rokasgrāmatas versiju, kas tiek regulāri atjaunināta, balstoties uz dalībvalstu paziņotām izmaiņām. Tas pats attiecas arī uz glosāriju.
(6) Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1348/2000 18. pantu,
IR PIEŅĒMUSI ŠO LĒMUMU.
1. pants
1. Regulas (EK) Nr. 1348/2000 17. panta a) apakšpunktā minētā rokasgrāmata ir šā lēmuma I pielikumā.
2. Regulas (EK) Nr. 1348/2000 17. panta b) apakšpunktā minētais glosārijs ir šā lēmuma II pielikumā.
2. pants
1. Šā lēmuma 1. pantā minēto rokasgrāmatu un glosāriju publicē tīmekļa vietnē Europa.
2. Neierobežojot ikgadējo rokasgrāmatas atjaunināšanu, kas paredzēta 1. panta 1. punktā, Komisija regulāri atjaunina informāciju, balstoties uz dalībvalstu paziņotām izmaiņām.
Šis lēmums ir adresēts dalībvalstīm.
Briselē, 2001. gada 25. septembrī

Labels: 3
12
11
15